Oppdragsgivers krav og forventninger

Som det fremkommer i prosjektbeskrivelsen skal vi utvikle en tidslinje for nyhetsartikler med tilhørende content management system. Løsningen skal være webbasert, og implementeres i oppdragsgivers eksisterende systemer. Med brukerne i fokus har vi lagt stor vekt på å utvikle en lettfattelig og brukervennlig løsning. CMSet skal brukes av journalister som ikke nødvendigvis har erfaring med webutvikling eller hva som foregår bak løsningen de jobber i.

Ettersom vi jobber i en empirisk prosesskontroll (scrum) har vi forberedt oss på at kravspesifikasjonene endres underveis i prosjektet. Vi har kundemøter i slutten av hver sprint, og får stadig tilbakemeldinger som kan endre kravspesifikasjonene. Med tanke på endring i kravspesifikasjonen har vi etablert noen grunnleggende krav:

* Brukervennlighet i fokus
* MySQL og PHP server-side. (Oppdragsgiver har ikke MS-servere)
* HTML, CSS og javascript/jQuery for front-end
* Informasjon fra CMS til tidslinje via JSONP
* Responsivt design, løsningen skal fungere på flere enheter

Videre har vi etablert krav for løsningen, som stadig er under oppdatering.

Krav til tidslinje

* Horisontal tidslinje med markører for hver hendelse plassert i forhold til dato og tid.
* Navigasjon i hendelser ved hjelp av forrige/neste knapp, vertikal scrolling eller klikk på markør for hendelse.
* Visning for bilder, video og interaktive kart
* Mulighet for kategorier på hendelser

Krav til CMS

* Implementering av bilder og video fra oppdragsgivers API (Escenic)
* Implementering av kart ved hjelp av Google Maps API
* Tidslinje og tilhørende hendelser skal opprettes i CMSet
* Enkel navigasjon for valg av tidslinje og hendelser
* Funksjonell teksteditor for lengre tekst
* Mulighet for å opprette kategorier for tidslinjer, og å knytte hendelser til kategorier