## 4.5 Gruppens arbeidsprosess og metodikk

I et stort prosjekt som dette behøver man en metodikk som hjelper gruppen til å få oversikt og samtidig hjelpe til å holde arbeidsflyten gående. Til dette har vi valgt å benytte oss av Scrum-metodikken. Grunnen til at vi valgte akkurat Scrum, er at vi har erfaringer med bruk av dette fra tidligere prosjekter på NITH. Vi mener at dette er en fornuftig metodikk å bruke med tanke på utviklingsdelen av vårt prosjekt. I tillegg er dette en metodikk som er i bruk i store deler av IT-bransjen, og som dermed kan komme oss til gode ved en senere anledning. Detaljert informasjon om Scrum-metodikken og dens faser er beskrevet i kapittel 5.3; Utviklingsmetodikken Scrum.

## 5.3 Utviklingsmetodikken Scrum

Scrum er et rammeverk for en smidig utviklingsprosess som brukes av team i større prosjekter. Metodikken er utviklet av Jeff Sutherland i Easel Corporation i 1993. Scrum deler opp utviklingen i mindre steg, noe som gir teamets medlemmer muligheten til å fokusere på spesifikke oppgaver over en gitt periode.

Ved bruk av Scrum, vil gruppen utnevne en Scrum Master, som har det overordnede ansvaret for metodikkens forløp.

**Sprint planning**

Ved bruk av Scrum deles prosjektet inn i flere mindre deler kalt sprinter. Sprinter kan variere i lengde, i vårt tilfelle 3-5 uker. I starten av hver sprint, har gruppen et møte kalt *”sprint planning”* hvor sprintens forløp og oppgaver blir planlagt og konkretisert. Her blir også oppgavene vektet etter hvor komplekse de er. Etter dette blir alle sprintens oppgaver blir lagt i noe som kalles *”sprint backlog”*.

Kunden er en viktig del av dette møtet, da den kommer med nye krav eller mål for den aktuelle perioden.

**Daily scrum**

For hver dag i løpet av sprintene, vil gruppen avholde et møte kalt *”daily scrum”* eller *”daily standup”*. I disse møtene reflekteres det over hva som ble gjort dagen før, og hva den enkelte skal få gjort denne dagen. I tillegg skal det vurderes hvilke hindringer man ser på veien. Disse møtene avholdes på samme sted og til samme tid hver dag, og skal gjennomføres stående for øke fokus blant deltakerne. Varighet på ca. 15 minutter.

**Sprintreview**

På slutten av hver sprint avholdes det et *”sprintreview” –*møte. Her reflekteres det over prosjektets fremgang i løpet av sprinten, samtidig som man får tilbakemelding fra produkteier/kunde. Formålet med disse møtene er å utløse tilbakemeldinger og fostre et godt samarbeid.

**Sprint retrospective**

Det siste steget i en sprint er *”sprint retrospective”*. I dette møtet drøfter teamet hva som gikk galt eller bra, og hva som kan forbedres eller bringes videre til neste sprint. Dette møtet avholdes rett etter *”sprintreview”*-møtet og rett før planleggingen av neste sprint.

**Gruppens erfaringer**

Gruppen mener dette er en god måte å gjennomføre et prosjekt på. Alle deltakerne føler seg oppdatert og engasjert i prosessen og prosjektets fremgang, noe som gir avkastning i arbeidet.

Scrum ga oss muligheten til å estimere oppgaver ved bruk av *”story points”* i stede for tid. Dette følte vi var hensiktsmessig i vårt tilfelle, da vi unngikk det presset som hadde vært tilfellet ved estimering av oppgaver på tid. Dette holder også motivasjonen oppe under prosjektets gang.

Gruppen valgte også å bruke Jira som et verktøy i scrum-prosessen. Bruken av Jira er beskrevet i kapittel 8; Verktøy. **!!!!!!!!!!!! SJEKK DETTE !!!!!!!!**

Kilde:

<http://www.scrum.org/Portals/0/Documents/Scrum%20Guides/Scrum%20Guide%20-%20NO.pdf#zoom=100>

Scrumguiden / Scrum.org / pdf fra nettsted